બ્લૅક ફંગસ : એ ગુજરાતી મહિલા જેમણે ચાર સર્જરી કરાવી, એક આંખ ગુમાવી પણ હિંમત ન છોડી\nદીપિકાબહેન ઑક્ટોબરમાં કોરોના વાઇરસનો ચેપ લાગ્યો હતો.

સંશોધનો કહે છે કે આ બીમારીથી સંક્રમિત અંદાજે 50 ટકા લોકોના મૃત્યુ થઈ જાય છે અને જે બચી જાય છે, તેમને બચાવવા માટે સર્જરી કરીને તેમની આંખ કાઢી લેવી પડે છે.

આંખોના સર્જન ડૉક્ટર સપન શાહના કહેવા પ્રમાણે અમદાવાદમાં રહેતા દીપિકાબહેન મુકેશ શાહનો કેસ ગુજરાતમાં નોંધાયેલા બ્લૅક ફંગસના શરૂઆતના કેસમાંનો એક હતો. 

તેઓ કહે છે, “મેં સપ્ટેમ્બર મહિનામાં મ્યુકરમાઇકૉસિસના દર્દી જોયેલા હતા, પરંતુ તેઓ સર્જરી માટે તૈયાર ન હતા.”

ઑક્ટોબરથી હાલ સુધી ડૉક્ટર શાહ આંખ કાઢવાની 60થી વધારે સર્જરી કરી ચૂક્યા છે.

ગત વર્ષે ઑક્ટોબરમાં કોરોના વાઇરસથી સંક્રમિત થયેલા દીપિકાબહેનની હાલ સુધીમાં ચાર સર્જરી થઈ ગઈ છે. નાક, આંખ, મોઢાં અને એક અન્ય સર્જરી.

તેમનો જીવ બચાવવા માટે તેમની ડાબી આંખને કાઢવી પડી, મોઢાંના તમામ દાંત કાઢી નાખવા પડ્યા, તેમનાં નાકમાંથી ફંગસને કાઢવું પડ્યું અને છેલ્લી સર્જરી મગજની નીચે રહેલાં હાડકાંને હઠાવવાની કરી કારણ કે ફંગસ ત્યાં સુધી પહોંચી ગયું હતું.

આંખની 60થી વધારે સર્જરી

દીપિકાબહેનને કોરોનામાંથી સાજા થયા બાદ શુગર

ઑક્ટોબરથી હાલ સુધી ડૉક્ટર શાહ આંખ કાઢવાની 60થી વધારે સર્જરી કરી ચૂક્યા છે. 

14 નવેમ્બરે જ્યારે દિપીકાબહેન ડૉક્ટર સપન શાહ પાસે પહોંચ્યા, તો તેમની ફરિયાદ હતી કે તેમને ડાબી આંખમાં ચોખ્ખું દેખાતું નથી.

ડૉક્ટર શાહના કહેવા પ્રમાણે તેમની કોરોના વાઇરસની સારવાર ચાલી રહી હતી અને તેમને સ્ટૅરોયડ આપવામાં આવી રહ્યો હતો.

ડૉક્ટર શાહે કહ્યું, “જ્યારે તેઓ મારી પાસે આવ્યા ત્યારે તેમની સ્થિતિ ખૂબ જ ખરાબ હતી." 

"મેં તેમને આંખ કાઢી નાખવાની સલાહ આપી પરંતુ તે સમયે એં કરવું યોગ્ય માનવામાં આવતું ન હતું. તે લોકો પણ વિચારણામાં હતા. બે દિવસ પછી તેમણે આંખ કઢાવવાનો નિર્ણય કર્યો.”

બ્લૅક ફંગ સામે લડાઈની દીપિકાબહેનની કહાણી તેમનાં જ શબ્દોમાં –

બ્લૅક ફંગનો ચેપ થયો ત્યાર બાદ દીપિકાબહેનને ચાર સર્જરી કરાવી પડી હતી.

મારું નામ દીપિકાબહેન છે. મારી ઉંમર 42 વર્ષ છે. મારા પરિવારમાં મારા પતિ સિવાય એક પુત્ર અને પુત્રી છે. અમે અમદાવાદના પાલડી વિસ્તારમાં રહીએ છીએ. 

મને ગત વર્ષે દિવાળી પહેલાં ઑક્ટોબરમાં કોરોના વાઇરસનો ચેપ લાગ્યો હતો.  

મને 20 દિવસ સુધી કોરોના રહ્યો. આ દરમિયાન મારું શરીર તૂટવા લાગ્યું, તાવ જેવું લાગ્યું. મારું વજન 82 કિલો હતું તે 50 કિલો સુધી પહોંચી ગયું.

તે પછી મને બ્લૅક ફંગસ થઈ....\n\ntl;dr:
ભારત જ્યારે કોરોના વાઇરસ સામેની લડાઈ લડી રહ્યું છે ત્યારે દેશમાં અત્યાર સુધીમાં મ્યુકરમાઇકૉસિસના 12 હજારથી વધારે કેસ સામે આવ્યા છે.